เครื่องหมายทางร่วมใช้งาน

เครื่องหมายทางร่วมใช้งาน (Shared lane marking, ชื่อย่อ SLM) บางครั้งอาจเรียกว่า แชร์โรว์ (Sharrow 23rd Streetscape Project, City of Richmond website, access date December 28, 2008 มาจากคำว่า share (แบ่งปัน) ประสมกับคำว่า arrow (ลูกศร) San Francisco Bay Bikers blog entry on San Francisco Chronicle site) เป็นเครื่องหมายบนผิวจราจรที่มีการทดลองใช้ในสหรัฐอเมริกา แคนาดา และออสเตรเลีย เพื่อระบุว่าในช่องทางจราจรนี้ ผู้ใช้จักรยานสามารถใช้งานร่วมกับรถยนต์ได้อย่างเต็มที่

เครื่องหมายแชร์โรว์ประกอบด้วยสัญลักษณ์เชฟรอน (คล้ายศร) 2 เส้น ชี้ไปตามทิศทางจราจร และรูปจักรยาน บางครั้งอาจตีความได้ว่าเป็นภาพ "จักรยานจอดอยู่ในบ้าน" ออกแบบโดยนักผังเมืองชาวอเมริกันชื่อเจมส์ แมคเคย์ เริ่มใช้งานครั้งแรกในปี ค.ศ. 1993 ที่เดนเวอร์ 1993 Denver, Colorado Bicycle Plan และมีการพัฒนามาใช้งานอย่างจริงจังในซานฟรานซิสโก ตั้งแต่ปี ค.ศ. 2004 

โดยทั่วไปเครื่องหมายแชร์โรว์จะนำมาใช้งานกับเส้นทางที่มีความกว้างไม่พอสำหรับสร้างทางจักรยาน มีจุดประสงค์เพื่อแนะนำผู้ใช้รถยนต์ให้เพิ่มความระแวดระวังว่ามีจักรยานร่วมใช้เส้นทางอยู่ และให้ผู้ใช้จักรยานขับรถห่างจากขอบทาง เพื่อลดโอกาสเกิดอุบัติเหตุจากการขับขี่ชนประตูรถยนต์ที่จอดอยู่ข้างทาง และเปิดประตูอย่างกะทันหัน 

 อ้างอิง 

 แหล่งข้อมูลอื่น 
 What is a Sharrow?
 "Four Solid Uses for Sharrows" 
 NCUTCD webpage on shared-lane marking 
 FAQ on shared lane markings created by Bike Pittsburgh and the Pittsburgh Dept. of City Planning 

หมวดหมู่:จักรยาน
หมวดหมู่:โครงสร้างพื้นฐานทางถนน
หมวดหมู่:การขนส่งในสหรัฐ
หมวดหมู่:การขนส่งในประเทศแคนาดา
หมวดหมู่:การขนส่งในประเทศออสเตรเลีย
หมวดหมู่:ความปลอดภัยทางถนน